
Mórágy Község Önkormányzata

ELŐTERJESZTÉS

Mórágy Községi Önkormányzat Képviselő - testületének 2022. május 30-ai

rendes/rendkívüli testületi ülésére

	Tárgy:
	Éves összefoglaló ellenőrzési jelentés Mórágy Község Önkormányzata 2021. évi belső ellenőrzési tevékenységének tapasztalatairól

	Előterjesztő:
	Filczinger Ágnes jegyző

	Előterjesztést készítette:
	Simondi Zoltánné igazgatási előadó

dr. Kádár Andrásné belső ellenőr

	Előterjesztés száma 
	50. sz. 

	Mellékletek száma
	 2 db

	Az előterjesztés a jogszabályi feltételeknek megfelel:
	igen

	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezére megkapta 
	Glöckner Henrik polgármester


Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 119. § (3)-(4) bekezdése alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását, valamint a jegyző köteles gondoskodni - a belső kontrollrendszeren belül - a belső ellenőrzés működtetéséről. 

A költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. Rendelet 49. § (3a) bekezdése szerint a jegyző a tárgyévre vonatkozó éves összefoglaló ellenőrzési jelentést - a tárgyévet követően, legkésőbb a zárszámadási rendelet elfogadásáig - a képviselő-testület elé terjeszti jóváhagyásra. 

A belső ellenőrzési feladatok 2021. évi ellátására külső szolgáltatóval kötött megbízási szerződést a Völgységi Önkormányzatok Társulása, melynek alapján közös feladatellátás keretében a belső ellenőrzést Mórágy Község Önkormányzata tekintetében külső szakértő végezte el.

Az államháztartásért felelős miniszter által közzétett módszertani útmutató figyelembevételével készült 2021. évre vonatkozó ellenőrzési jelentés az előterjesztés 1. számú mellékletét képezi.
Az előterjesztés 2. számú melléklete a Völgységi Önkormányzatok Társulása összevont ellenőrzési jelentése.

Kérem a mellékletben foglalt 2021. évre vonatkozó ellenőrzési jelentések elfogadását.
I. Határozati javaslat:
Mórágy Község Önkormányzat Képviselő-testülete a határozat 1. számú mellékletét képező, a Mórágy Község Önkormányzat 2021. évi belső ellenőrzésére vonatkozó éves jelentést megtárgyalta, és a jelentésben foglaltakat elfogadja.
Határidő: 2022. május 31.
Felelős:  Filczinger Ágnes Jegyző
                (a határozat megküldéséért) 

II. Határozati javaslat:
Mórágy Község Önkormányzat Képviselő-testülete a határozat 2. számú mellékletét képező, a Völgységi Önkormányzatok Társulása 2021. évi belső ellenőrzésére vonatkozó éves jelentést megtárgyalta, és a jelentésben foglaltakat elfogadja.
Határidő: 2022. május 31.
Felelős:  Filczinger Ágnes Jegyző
                (a határozat megküldéséért) 

Mórágy, 2022. május 19. 



Filczinger Ágnes sk.




       jegyző

